Frykter nye regler betyr slutten for snusen
Ifølge Aftonbladet inneholder direkteivet en betingelse om at alle tobakksprodukter må inneholde 85 prosent tobakk. Snus inneholder omkring 50 prosent tobakk, og tobakkinnholdet i snusen må voldsomt opp for å være i tråd med det nye direktivet.Pressetalsmann i snusprodusenten Swedish Match Norge, Nils Erlimo, stiller seg negativ til å endre snusen.Han sier at snusproduktene deres inneholder mellom 49 og 51 prosent vann og tilsvarende tobakk, og at resultatet med en økt tobakksprosent vil bli en mye tørrere snus. - Per dags dato foreligger det en kvalitetssikring av snusproduktet som til og med er anbefalt av Verdens helseorganisasjon (WHO). Dette er en utbredt bransjestandard som sikrer et kvalitetsprodukt. Den er vi skeptiske til å gå bort fra, sier Erlimo.Aftonbladet har snakket med tre svenske politikere angående direktivet. Med unntak av handelsminister Ewa Björling, som ikke vil dra for store slutninger før hun har sett forslaget, er EU-parlamentarikerne Christofer Fjellner og Marita Ulvskog irriterte, også de uten å ha sett forslaget. - Da vi ble en del av EU så fikk vi et unntak som sier at vi får produsere og selge snus her i Sverige. Å oppheve dette gjør man ikke med æren i behold, sier Ulvskog.Ifølge EU-kommisjonens pressetalsmann, Frederic Vincent, trenger imidlertid ikke svenskene å bekymre seg.Han presiserer at de siste detaljer ennå ikke er klare, og at de vil komme frem når forslaget fremlegges innen et par uker. Når det nye direktivet er forslått for kommisjonen anslår han at det vil ta 18-24 måneder før de nye bestemmelsene eventuelt vil tre i kraft. På en side ser det derfor ut til at snusen bevares slik den er. På den annen side betyr Vincents uttalelser at Sverige kan se langt etter å oppheve EUs eksportforbud av snus, noe svenske myndigheter har jobbet sterkt for. Det arbeidet fikk seg en knekk da helsekommissær John Dalli i EU ble tvunget til å gå av etter at Swedish Match sa ifra om at de var tilbudt politisk makt mot penger. At et direktiv går gjennom i EU betyr ikke at det automatisk blir gjeldende i Norge. For det første må direktivet være EØS-relevant, deretter må en enstemmig EØS-komiteen godta direktivet. Det kan Norge velge å ikke gjøre. Hvorvidt det vil skje er imidlertid usikkert foreløpig.
Svenskene er bekymret for at et revidert EU-direktiv kan bety slutten for snusen slik vi kjenner til den.